(Návrh)

**VYHLÁŠKA**

**Ministerstva dopravy a výstavby Slovenskej republiky**

z ...................... 2019,

**ktorou sa mení a dopĺňa vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel**

Ministerstvo dopravy a výstavby Slovenskej republiky podľa § 136 ods. 3 písm. a) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov ustanovuje:

**Čl. I**

Vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel sa mení a dopĺňa takto:

1. V poznámke pod čiarou k odkazu 2 sa vypúšťa citácia „Nariadenie vlády Slovenskej republiky č. [140/2009 Z. z.](https://www.slov-lex.sk/pravne-predpisy/SK/ZZ/2009/140/), ktorým sa ustanovujú podrobnosti o typovom schvaľovaní motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá v znení neskorších predpisov.“ a na konci sa pripája táto citácia: „Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14. 6. 2018).“.
2. V poznámke pod čiarou k odkazu 3 sa vypúšťa citácia „§ 34 nariadenia vlády Slovenskej republiky č. 140/2009 Z. z. v znení neskorších predpisov.“ a na konci sa pripája táto citácia: „Čl. 55 a 56 nariadenia (EÚ) 2018/858.“.
3. Nad § 12 sa dopĺňa nadpis, ktorý znie:

„**Jednotlivé schválenie**“.

1. § 16 a 17 vrátane nadpisov znejú:

„**§ 16**

**Okruh vozidiel pre udelenie vnútroštátneho schválenia jednotlivého vozidla s obmedzenou prevádzkou**

[k § 26 ods. 1 zákona]

Vnútroštátne schválenie jednotlivého vozidla s obmedzenou prevádzkou možno udeliť jednotlivému vozidlu určenému výlučne na pôdohospodárske práce na obmedzenom území v rámci obhospodarovaného územia. Ide o tieto vozidlá:

1. kolesové traktory,
2. pásové traktory,
3. prípojné vozidlá určené za traktory podľa písmen a) a b),
4. ťahané vymeniteľné zariadenia určené za traktory podľa písmen a) a b),
5. poľnohospodárske pracovné stroje samohybné,
6. lesné pracovné stroje samohybné.

**§ 17**

**Návrh na vnútroštátne schválenie jednotlivého vozidla s obmedzenou prevádzkou**

[k § 26 ods. 3 zákona]

Návrh na vnútroštátne schválenie jednotlivého vozidla s obmedzenou prevádzkou obsahuje

1. identifikačné údaje navrhovateľa podľa § 157 ods. 3 zákona,
2. identifikačné údaje vozidla v rozsahu
3. značka vozidla,
4. obchodný názov vozidla,
5. typ vozidla, variant typu vozidla a verzia variantu typu vozidla,
6. druh vozidla,
7. kategória vozidla,
8. obchodné meno výrobcu a
9. identifikačné číslo vozidla VIN,
10. technické údaje potrebné na vystavenie dokladov vozidla,
11. fotografie vozidla,
12. protokol o kontrole technického stavu časť A – technická kontrola zvláštna,
13. rozsah obhospodarovaného územia,
14. vyhlásenie navrhovateľa k obhospodarovanému územiu, na ktorom budú vykonávané pôdohospodárske práce.“.
15. V § 21 odsek 2 znie:

„(2) Ak na jednotlivo dovezenom vozidle ako novom vozidle, ktoré nebolo prihlásené do evidencie vozidiel v členskom štáte alebo zmluvnom štáte,

1. bolo vykonané dokončovanie vozidla, návrh podľa odseku 1 obsahuje aj doklady podľa § 18 ods. 1 písm. c), d), f) a g),
2. bola vykonaná iná technická zmena, návrh podľa odseku 1 obsahuje aj príslušné doklady podľa § 42.“.
3. V § 21 odsek 4 znie:

„(4) Ak na jednotlivo dovezenom vozidle ako novom vozidle, ktoré bolo prihlásené do evidencie vozidiel v členskom štáte alebo zmluvnom štáte, alebo ako ojazdenom vozidle, bola vykonaná

1. prestavba vozidla, návrh podľa odseku 3 obsahuje aj doklady podľa § 37 písm. g) a § 38 písm. e), g), h),
2. hromadná prestavba, návrh podľa odseku 3 obsahuje aj doklady podľa § 31 písm.  g) a § 36 písm. c), d), f) až i),
3. iná technická zmena, návrh podľa odseku 3 obsahuje aj príslušné doklady podľa § 42.“.
4. V § 22 odsek 2 znie:

„(2) Ak na jednotlivo dovezenom vozidle ako novom vozidle, ktoré nebolo prihlásené do evidencie vozidiel v členskom štáte alebo zmluvnom štáte,

1. bolo vykonané dokončovanie, návrh podľa odseku 1 obsahuje aj doklady podľa § 18 ods. 1 písm. c), d), f) a g),
2. bola vykonaná iná technická zmena, návrh podľa odseku 1 obsahuje aj príslušné doklady podľa § 42.“.
3. V § 22 odsek 4 znie:

„(4) Ak na jednotlivo dovezenom vozidle ako novom vozidle, ktoré bolo prihlásené do evidencie vozidiel v členskom štáte alebo zmluvnom štáte, alebo ako ojazdenom vozidle, bola vykonaná

1. prestavba vozidla, návrh podľa odseku 3 obsahuje aj doklady podľa § 37 písm. g) a § 38 písm. e), g), h),
2. hromadná prestavba, návrh podľa odseku 3 obsahuje aj doklady podľa § 31 písm.  g) a § 36 písm. c), d), f) až i),
3. iná technická zmena, návrh podľa odseku 3 obsahuje aj príslušné doklady podľa § 42.“.
4. V § 26 sa odsek 1 dopĺňa písmenom m), ktoré znie:

„m) doklad o prepustení vozidla do voľného obehu.“.

1. V § 28 sa za odsek 1 vkladá nový odsek 2, ktorý znie:

„(2) Ak na jednotlivom vozidle bola vykonaná

1. prestavba vozidla, návrh podľa odseku 1 obsahuje aj doklady podľa § 37 písm. g) a § 38 písm. e), g), h),
2. hromadná prestavba, návrh podľa odseku 3 obsahuje aj doklady podľa § 31 písm. g) a § 36 písm. c), d), f) až i),
3. iná technická zmena, návrh podľa odseku 3 obsahuje aj príslušné doklady podľa § 42.“.

Doterajší odsek 2 sa označuje ako odsek 3.

1. V § 30 písm. d) sa slová „zmenu najväčšej prípustnej hmotnosti vozidla“ nahrádzajú slovami „zmenu hmotností a rozmerov vozidla“.
2. V § 41 písm. m) sa slová „osobitného predpisu.[7)](https://www.slov-lex.sk/pravne-predpisy/SK/ZZ/2018/131/20180520#poznamky.poznamka-7)“ nahrádzajú slovami „osobitného predpisu[7)](https://www.slov-lex.sk/pravne-predpisy/SK/ZZ/2018/131/20180520#poznamky.poznamka-7) alebo typové schválenie EÚ podľa osobitného predpisu,7a)“.

Poznámky pod čiarou k odkazom 7 a 7a znejú:

„7) Nariadenie vlády Slovenskej republiky č. 140/2009 Z. z., ktorým sa ustanovujú podrobnosti o typovom schvaľovaní motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá v znení neskorších predpisov.

7a) Nariadenie (EÚ) 2018/858.“.

1. § 41 sa dopĺňa písmenami n) a o), ktoré znejú:

„n) demontáž plynového zariadenia, ak montáž plynového zariadenia bola vykonaná formou prestavby vozidla,

o) zmena šírky vozidla kategórie T a C maximálne na 3,00 m spolu so zápisom alternatívnych rozmerov ráfikov a pneumatík, ak je to v dôsledku montáže pneumatík, gumových pásov alebo dvojmontážneho usporiadania pneumatík potrebných na ochranu pôdy vrátane systémov zabraňujúcich rozstreku, ak šírka stálej konštrukcie vozidla nepresahuje 2,55 m a schválené vozidlo má namontovanú najmenej jednu sadu pneumatík alebo súpravu gumových pásov, pri použití ktorých šírka vozidla nepresahuje 2,55 m.“.

1. V § 42 ods. 5 písm. a) sa za slovami „príslušnej kategórie“ čiarka nahrádza bodkočiarkou a vkladajú sa tieto slová: „protokol o skúškach vozidla obsahuje hodnotenie jazdných vlastností a overenie stability u prípojných vozidiel,“.
2. § 42 sa dopĺňa odsekmi 15 a 16, ktoré znejú:

„(15) Návrh na demontáž plynového zariadenia okrem údajov a dokladov podľa odseku 1 obsahuje aj

a) protokol o kontrole technického stavu časť A – technická kontrola zvláštna s výsledkom hodnotenia vozidla „spôsobilé na prevádzku v cestnej premávke“ nie starší ako 15 dní odo dňa jeho vydania, po vykonaní demontáže plynového zariadenia,

b) potvrdenie technika montáže plynových zariadení o vykonaní demontáže plynového zariadenia.

(16) Návrh na zmenu šírky vozidla kategórie T a C maximálne na 3,00 m okrem údajov a dokladov podľa odseku 1 a ods. 6 písm. a) obsahuje aj potvrdenie výrobcu alebo zástupcu výrobcu vozidla, že väčšia šírka vozidla je súčasťou typového schválenia EÚ celého vozidla.“.

**Čl. II**

Táto vyhláška nadobúda účinnosť 1. januára 2020 okrem čl. I bodov 1, 2 a 12, ktoré nadobúdajú účinnosť 1. septembra 2020.